6 Ka kōpo, utloang seo Jehova a se bolelang.+ Tsohang, le tsamaise nyeoe le lithaba, ’me e se eka maralla a ka utloa lentsoe la lōna.+ 2 Lōna lithaba, utloang nyeoe ea Jehova, le lōna lintho tse tšoarellang, lōna metheo ea lefatše;+ etsoe Jehova o na le nyeoe le sechaba sa hae, ’me o tla phehisana le Iseraele:+ 3 “Lōna sechaba sa ka,+ ke entse’ng ho lōna? Ke le khathalitse ka tsela efe?+ Pakang khahlanong le ’na.+ 4 Etsoe ke ile ka le ntša naheng ea Egepeta,+ ’me ka le lopolla ntlong ea makhoba;+ ka romela ka pel’a lōna Moshe, Arone le Miriame.+ 5 Lōna sechaba sa ka, ka kōpo, hopolang+ seo Balake morena oa Moabe a ileng a se rera,+ le seo Balame mora oa Beore a ileng a mo araba ka sona.+ Ho tloha Shitime,+ ho ea fihla Gilgale,+ e ne e le ka morero oa hore liketso tse lokileng tsa Jehova li ka tsejoa.”+ 6 Ke tla khahlanyetsa+ Jehova ka eng? Ke tla inamela Molimo ea leng phahameng ka eng?+ Na ke tla mo khahlanyetsa ka linyehelo tse feletseng tsa secheso,+ ka manamane a nang le selemo? 7 Na Jehova o tla khahloa ke likete tsa lipheleu, ke mashome a likete a melapo e phoroselang ea oli?+ Na ke tla fana ka mora oa ka oa letsibolo bakeng sa bofetoheli ba ka, litholoana tsa mpa ea ka bakeng sa sebe sa moea oa ka?+ 8 Uena motho oa lefatše, o u boleletse se molemo.+ Jehova o batla eng ho uena haese hore u sebelise toka+ u rate mosa+ ’me u inyenyefatse+ ha u tsamaea le Molimo oa hao?+ 9 Lentsoe la Jehova le hoeletsa+ motse, ’me motho ea nang le bohlale bo sebetsang o tla tšaba lebitso la hao.+ Utloang molamu le ea o khethileng.+ 10 Na ka tlung ea ea khopo ho sa ntse ho e-na le matlotlo a bokhopo,+ le tekanyo ea efa e nyenyane e nyatsuoang? 11 Na nka ba ea hloekileng boitšoarong ka sekala se khopo le ka mokotla oa majoe a ho bekha a thetsang?+ 12 Etsoe banna ba oona ba ruileng ba fetohile ba tletseng pefo, le baahi ba oona ba buile leshano,+ ’me maleme a bona ke a qhekellang melomong ea bona.+ 13 “Le ’na ka sebele ke tla u kulisa ka ho u otla;+ u tla etsoa lesupi, ka lebaka la libe tsa hao.+ 14 U tla ja ’me u se ke ua khora, le tlala ea hao e tla ba ka hare ho uena.+ U tla tlosa lintho, empa u ke ke ua li nka ka tšireletseho; ’me eng kapa eng eo u neng u tla e nka ka tšireletseho, ke tla e nehela sabole.+ 15 U tla jala peō, empa u ke ke ua kotula. U tla hatakela mehloaare, empa u ke ke ua itlotsa ka oli; le veine e monate, empa u ke ke ua noa veine.+ 16 Litaelo tse hlomamisitsoeng tsa Omri+ le mosebetsi oohle oa ntlo ea Akabe lia phethoa,+ ’me le tsamaea ka merero ea bona;+ e le hore nka le etsa ntho e makalloang ’me baahi ba hae ke ba etse ntho eo ho letsoang mololi ka lebaka la eona;+ le tla jara nyeliso ea lichaba.”+